કન્હૈયાએ પોતાની પૂછપરછમાં એવું જણાવ્યું હતું કે આ સમગ્ર ઘટનાનો માસ્ટર માઈન્ડ ઉમર ખાલિદ હતો અને તેના વિરુદ્ધ એફઆઈઆર દાખલ થતાં તે હાલ ફરાર થઈ ગયો છે. આ કાર્યક્રમમાં અર્નિબન ભટ્ટાચાર્યએ પણ ભાગ લીધો હતો. પોલીસ આ બંનેની શોધખોળ માટે દેશભરમાં દરોડાની કાર્યવાહી કરી રહી છે. પોલીસને શક છે કે ઉમર ખાલિદ ગમે ત્યારે દેશ છોડી શકે છે અને તેથી દિલ્હી પોલીસ અને આઈબીએ દેશભરના એરપોર્ટને ઉમર ખાલિદ અંગે લુક આઉટ સર્ક્યુલર જારી કરી દીધો છે. દરમિયાન પોલીસ કમિશનરે ભીમસેન બસીએ ફરીથી એવું જણાવ્યું હતું કે કન્હૈયા વિરુદ્ધ પોલીસ પાસે પૂરતા પુરાવા છે.